Βασική προσέγγιση των εγκλημάτων φοροδιαφυγής από ουσιαστική καιν δικονομική πλευρά Μελέτη Λάμπρου Σ.Τσόγκα Εισαγγελέα Πρωτοδικών Θεσσαλονίκης Αρθρ.66παρ.1α ν.4174/2013, όπως αντικ. με αρθρ.8 Ν.4337/2015 ΜΗ πληρωμή Φόρου Εισοδήματος,  ΕΝΦΙΑ ή ΕΦΑ Για το αδίκημα αυτό απαιτείται όσον αφορά το φόρο εισοδήματος απόκρυψη εισοδημάτων από οπουδήποτε και αν προέρχονται, τα οποία είναι φορολογητέα κατά το νόμο φορολογίας εισοδήματος (ν.4172/2013) μέσω της μη υποβολής φορολογικής δήλωσης ή μέσω της υποβολής ανακριβούς φορολογικής δήλωσης ή μέσω της καταχώρισης στα λογιστικά βιβλία εικονικών αγορών ή μέσω αναφοράς στη φορολογική δήλωση πληρωμής υπηρεσιών ή αγοράς αγαθών με τρόπο ώστε να μειώνεται η φορολογητέα ύλη ή αυτή να εξαφανίζεται. Εκτός από το δόλο απαιτείται ως υποκειμενικό στοιχείο του αδίκου ο σκοπός μη πληρωμής του φόρου εισοδήματος. Όσον αφορά τη μη     πληρωμή του ΕΝΦΙΑ απαιτείται η μη δήλωση και κατά συνέπεια απόκρυψη περιουσιακού στοιχείου (εμπράγματου δικαιώματος) κατά το άρθρο 1 Ν.4223/2013 από το υποκείμενο του φόρου και κατά συνέπεια λόγω της εν λόγω απόκρυψης  η μη πληρωμή του με τον τρόπο που ορίζεται στο άρθρο 8 Ν.4223/2013. Απαιτείται επίσης δόλος και περαιτέρω ως υποκειμενικό στοιχείο του αδίκου η επιδίωξη της μη πληρωμής του φόρου. Όσον αφορά τον ΕΦΑ, που αποτελεί ειδικό φόρο, που προβλέπεται στο άρθρο 51α παρ,3 Ν.2238/1994 για νομικά πρόσωπα  και λοιπές οντότητες ισχύουν τα αναφερόμενα για τον ΕΝΦΙΑ. κατεβάστε ολόκληρη τη μελέτη εδώ: Φορολογικα εγκλήματα νεες μορφές τέλεσης